Bajarê Solothurnî yê Swîsre de serkêşîya Têgêrayîşê Ciwananê Şorişgêran (TCŞ) û Cinîyan ê Ciwanan ê Têkoşeran (TÊKO-JIN) de  semedê şermezarkerdişê îşxal û îxanetî û selamkerdişê xoverdayîşê gerîlayan Raraşîyayîşo Derg ê hîrê rojan dîya destpêkerdene.
Verê rayraşîyayîşî bi nameyê ciwanan eşkerayîye ameye dayene. Eşkerayîye de nê ameyî parekerdene: ''Ewro gerîlayê azadîye semedê merdimîye koyan de şer kenê. Îşxalkerî vera înan çekanê kîmyewîyan şuxulnenê. Şima nêeşkenê wina îradeyê ma bişikinê. Ma ça benê wa bibê ma tim wayîrê xoverdayîşê gerîlayan vejîyenê û kişta înan de yê. Wa dişmenê merdimîye bizanê ke gerîlayî anorê ma yê û qesas tim sozê ma yo. Êyê ke herre, Rayberîye û îradeyê ma rê destê xo kenê derg, ma do tim vera înan vejîyê. Çalakîyê ma do heta serkewtişî dewam bikerê.''
Ciwanan bi pankarta “Li dijî xiyanet û dagirkeriyê Werin Cenga Azadiyê” û beyraqanê PKKyî û sloganan dest pê rayraşîyayîşî kerd.
